b"\n_START_ARTICLE_\nPhilippe Nakellentuba Ou\xc3\xa9draogo\n_START_SECTION_\nBiografia\n_START_PARAGRAPH_\nVa n\xc3\xa9ixer a Kon\xc3\xa9an. Reb\xc3\xa9 la seva educaci\xc3\xb3 prim\xc3\xa0ria a l'\xc3\x89cole Publique de Kaya entre 1952 i 1959; fent els estudis secundaris al Petit S\xc3\xa9minaire de Pabr\xc3\xa9, d'Ouagadougou entre 1959 i 1967. Despr\xc3\xa9s estudi\xc3\xa0 al Grand S\xc3\xa9minaire R\xc3\xa9gional de Koumi, Bobo-Diulasso, on estudi\xc3\xa0 filosofia i teologia entre 1967 i 1973. Va ser ordenat prevere de la di\xc3\xb2cesi de Kaya el 1973, fent de vicari a la catedral de Kaya. Entre 1979 i 1983 va ser enviat a Roma per completar la seva educaci\xc3\xb3 a la Universitat Pontif\xc3\xadcia Suburbicana, on el 1983 obtingu\xc3\xa9 un doctorat en dret can\xc3\xb2nic. En acabar els seus estudis, torn\xc3\xa0 a Kaya._NEWLINE_All\xc3\xa0, s'encarreg\xc3\xa0 de la parr\xc3\xb2quia catedral de Kaya fins al 1991. Des de 1989 va ser Vicari General del bisbat de Kaya. Entre 1992 i 1995 va ser Director fundador del Petit S\xc3\xa9minaire de Saint Cyprien de Caya, abans de tornar al ministeri pastoral a la parr\xc3\xb2quia de Notre Dame de l'Assomption de Pissila._NEWLINE_En paral\xc2\xb7lel, va exercir de jutge del tribunal metropolit\xc3\xa0 de segona inst\xc3\xa0ncia d'Ouagadougoude entre 1984 i 1995 i director de les Obres Pontif\xc3\xadcies missioneres entre 1987 i 1996\n_START_SECTION_\nBisbe\n_START_PARAGRAPH_\nEl Papa Joan Pau II el nomen\xc3\xa0 bisbe d'Ouahigouya el 25 de juliol de 1996. Reb\xc3\xa9 la consagraci\xc3\xb3 episcopal el 23 de novembre seg\xc3\xbcent de mans de Jean-Marie Compaor\xc3\xa9, arquebisbe d'Ouagadougou._NEWLINE_Presideix la comissi\xc3\xb3 episcopal de Missi\xc3\xb3 i Obres Pontif\xc3\xadcies Missioneres des de 1997, presid\xc3\xad la Confer\xc3\xa8ncia Episcopal Burkina N\xc3\xadger entre 2001 i 2007, i consultor de la Congregaci\xc3\xb3 per a l'Evangelitzaci\xc3\xb3 dels pobles des de l'1 de juliol de 2003._NEWLINE_El 13 de maig de 2009 va ser traslladat a Ouagadougou, on esdevingu\xc3\xa9 l'arquebisbe metropolit\xc3\xa0._NEWLINE_El 12 de gener de 2014 el Papa Francesc anunci\xc3\xa0 en el transcurs de l'\xc3\x80ngelus la seva creaci\xc3\xb3 com a cardenal durant el consistori que tindria lloc el 22 de febrer seg\xc3\xbcent al Vatic\xc3\xa0, assignant-li el t\xc3\xadtol de Santa Maria Consolatrice al Tiburtino."